רוברט מ. צ'אנוק

**רוברט מריט צ'אנוק** (באנגלית:**Robert Merrit Chanock** , 8 ביולי 1924 - 30 ביולי 2010)   היה רופא ילדים ווירולוג אמריקאי שתרם תרומות משמעותיות למניעה וטיפול בזיהומים בדרכי הנשימה בילדים. בעבודתו במשך יותר מ-50 שנה במכון הלאומי לאלרגיה ומחלות זיהומיות של ארצות הברית.
צ'אנוק היה חבר האקדמיה הלאומית למדעים של ארצות הברית.
הוא גילה ב-1956 את הנגיף הנשימתי הסינציטיאלי

## קורות חייו
### ילדות וצעירות
רוברט (בוב) צ'אנוק נולד ב-1924 בשיקגו כבנם של התעשיין תאודור צ'אנוק ושל אישתו  פרנסס.  הוא תיכנן לאחר לימודי התיכון היו ללמוד פיזיקה. כאשר גויס לצבא ארצות הברית בשנת 1943, ניתנה לו הבחירה ללמוד בבית ספר לרפואה במימון הצבא או לצאת לחזית. צ'אנוק עבר את בחינות הכניסה וב-1945 סיים תואר ראשון ומאוחר יותר ב-1947 סיים את התואר דוקטור לרפואה בבית הספר לרפואה של אוניברסיטת שיקגו. .הוא עשה את התמחותו בבית החולים היילנד- אלמדה באוקלנד והתמחה ב-1948 ברפואת ילדים באוניברסיטת שיקגו. 
אחרי שסיים את הכשרתו הרפואית, הוא עשה ב-1952-1950 התמחות בבית החולים לילדים של סינסינטי (Children’s Hospital Research Foundation) שם עבד תחת הדרכתו של  אלברט סייבין,  שכינה את צ'אנוק "בנו המדען הכוכב" . הוא גויס לצבא בשנת 1952 ונשלח לקוריאה כדי לסייע בהתמודדות עם התפרצות של דלקת המוח היפנית, אך קרע בתוספתן אילץ אותו להישאר בטוקיו, שם עסק עד 1954 במחקר על מחלות זיהומיות. בתום שירותו הצבאי הוא חזר לבית החולים ומאוחר יותר עסק במחקר ובהוראת רפואת ילדים באוניברסיטת סינסינטי  ובאוניברסיטת ג'ונס הופקינס.

### המשך פעילותו המדעית
צ'אנוק הצטרף למכון הלאומי לאלרגיה ומחלות מידבקות NIAID , שם ב-1957 גילה את הנגיף HRSV  - הנגיף הסינציטיאלי הנשימתי האנושי, שהוא הגורם לזיהומים בדרכי הנשימה אצל תינוקות וילדים בכל חורף, והוא אחד הגורמים הנפוצים ביותר למחלות.  כשנשאל מהו האמצעי הטוב ביותר למנוע את המחלה, צ'אנוק התבדח: "אתה יכול לומר להם דבר אחד בלבד: ללדת את התינוקות שלהם באביב" 

בשנת 1962, רוברט צ'אנוק ביקר אצל ד"ר ליאונרד הייפליק במכון ויסטאר בפילדלפיה, פנסילבניה, כדי לקבל ממנו תרבית של זן תאי העובר האנושי WI-38, מכיוון שידע שהייפליק  היה משכפל את כל הנגיפים האנושיים שהיו ידועים אז. צ'אנוק סיפר להייפליק על עבודתו עם "הגורם איטון", שהניחו שזהו "הגורם הוויראלי "לדלקת ריאות אטיפית ראשונית (PAP) או " דלקת ריאות אבולטורית" בבני אדם. קשר סיבתי זה מעולם לא הוכח.

הייפליק הציע לצ'אנוק שהסיבה למחלה זו עשויה להיות חיידק מיקופלזמה (שנקראה אז PPLO). הייפליק כתב את התזה שלו על גורמים מסוג  מיקופלזמה למחלות נשימה בבעלי חיים ואמר לצ'אנוק שיתכן כי PAP נגרם על ידי מיקופלזמה. צ'אנוק השיב שמעולם לא שמע על PPLO. לבקשתו של הייפליק, שלח לו צ'אנוק חלמון ביצה שבו גודל "גורם איטון" .על מצע גידול אגאר ייחודי שפיתח הייפליק מצא שגדל מיקופלזמה, המיקרואורגניזם הקטן ביותר החי חופשי. ביחד שני המדענים הוכיחו שזהו אותו "גורם איטון" שאינו נגיף אלא חיידק והוא אכן הגורם האטיולוגי ל-PAP. הייפליק נתן לו את השם Mycoplasma pneumoniae. (מיקופלזמה של דלקת הריאות).
בהמשך צוותו  פיתוח נוגד למניעת מחלת RSV אצל תינוקות בעלי סיכון גבוה

בשנת 1968 מונה צ'אנוק למנהל המעבדה למחלות זיהומיות של ה-NIAID . 
כיהן בתפקיד זה עד 2001. המשיך לעבוד במחקר עד-2008.
 
זן התאים האנושיים הרגיל WI-38 שקיבל צ'אנוק איפשר ב-1964 לפתח חיסון נגד אדנווירוס. חיסון זה שימש בצבאות בעולם, נגד מחלה נגיפית דמוית שפעת שגרמה למגויסים רבים חולי שנמשך ימים רבים. 
צ'אנוק וצוותו גילו ארבעה נגיפי פארא-שפעת (את הנגיף פארא-שפעת 2 גילה לראשונה בבית החולים בסינסינטי ) , בודדו זנים חדשים של רינו-ווירוס ונגיפי קורונה הגורמים להצטננות. 

חוקרים שעבדו עם צ'אנוק פיתחו חיסון נוסף באמצעות WI-38 למניעת הפטיטיס A. הם גם ייצרו חיסון נגד רוטה-וירוס, המטפל בסיבה הנפוצה ביותר לשלשול חמור אצל תינוקות וילדים צעירים, וכן חיסון נגד נגיף שפעת בצורת תרסיס לאף.. נעשו באותה תקופה מאמצים ליצור חיסון לטיפול בקדחת דנגי, אם כי מאמצים ליצור חיסונים נגד נגיפי פארא-שפעת ונגד הנגיף סינציטיאלי הנשימתי לא צלחו
הצוות שלו זיהה גם את נגיף ונורווק הגורם ל"שפעת המעיים" ותרם לפיתוח חיסון נגד נגיף הנילוס המערבי.

### חייו הפרטיים
צ'אנוק היה נשוי לקתרין אליזבת לבית אוסגוד (נפטרה ב-2009),  התגורר בבת'סדה, מרילנד
נולדו להם שני בנים וארבעה נכדים.

צ'אנוק נפטר בגיל 86 במרכז סיעודי קופר רודג' בסייקסוויל, מרילנד, בעקבות סיבוכים של מחלת אלצהיימר

## הוקרה
*1964 - פרס א.מיד ג'ונסון 
*1969 , 1993 - *פרס בריסטול -מיירס-סקוויב למצוינות בחקר המחלות הזיהומיות
*1972 - מדליית גורגאס של איגוד המנתחים הצבאיים של ארצות הברית AMSUS
*מדליית השירות הבריאות הציבורי של ארצות הברית על מצוינות  
*1973 - חבר באקדמיה הלאומית למדעים של ארצת הברית 
*1973 - פרס הווארד טיילור ריקטס
*1981 - פרס רוברט קוך

*1995 - מדליית הזהב על שם אלברט ב. סייבין

## קישורים חיצוניים

*רוברט מ. צ'אנוק באתר המכון לאלרגיה ולמחלות מידבקות של ארצות הברית
*כתבת הספד ב Washington Post  Emma Brown   4 באוגוסט 2010 
*[[אנתוני פאוצ'י] מאמר הספד 3 באוגוסט 2010]
*Albert Z Kapikian  David M Morens , Anthony S Fauci In Memoriam: Robert M. Chanock, MD, 1924–2010
J Infect Dis. 2011 Jan 1;203(1):3–5. doi: 10.1093/infdis/jiq019

## הערות שוליים

קטגוריה:רופאי ילדים אמריקאים
קטגוריה:וירולוגים אמריקאים
קטגוריה:בוגרי אוניברסיטת שיקגו
קטגוריה:סגל אוניברסיטת ג'ונס הופקינס
קטגוריה:שיקגו: אישים